Albatross | LekkeSlaap
Bly 3 nagte en betaal slegs vir 2 vir verblyf wat 3 nagte of langer is. Geldig vanaf 1 Mei 2021 tot 31 Aug 2021.
Adres: Vasco Da Gama-rylaan 46, St. Helenabaai, 7390, Wes-Kaap
Albatross is in die kusdorpie St. Helenabaai op die granietkoppies van die St. Helenabaai-skiereiland geleë. Dit is sowat 150 km vanaf Kaapstad en is die ideale bestemming vir gaste wat die Weskus en Swartland wil verken. Albatros bestaan uit 'n woonstel met slaapplek vir 2 en 'n selfsorgvilla met slaapplek vir 6.
Die woonstel is goed toegerus en het 'n en suite-slaapkamer en 'n oopplan-sitkamer en kombuisie. Die slaapkamer het 'n dubbelbed en die en suite-badkamer het 'n groot, oop stort, wasbak en toilet. Beddegoed en handdoeke word voorsien. Die leefarea het gemaklike sitplek en 'n kombuisie met 'n yskas-vrieskas, oondjie, tweeplaatstoof, mikrogolfoond, broodrooster, tee- en koffiemaakgeriewe en 'n klein eetkamertafel. Dit lei na 'n patio met 'n braai-area en stoepmeubels met uitsigte oor St. Helenabaai.
WiFi is ook beskikbaar.
Die Villa is goed toegerus en het 3 ruim slaapkamers. Die groot oopplan-sitarea, -eetkamer en -kombuis lei na 'n ruim onderdak patio met fantastiese uitsigte oor die baai. Die leefarea het gemaklike sitareas en 'n kombuis met 'n yskas-vrieskas, elektriese stoof en oond, asook 'n ingeboude tweeplaat-gasstoof, mikrogolfoond, broodrooster, tee- en koffiemaakgeriewe en 'n ruim etenstafel. 'n Groot binnebraai is deel uit van die kombuis. Die sonkamer bied 'n verdere sitarea. Die sit- en sonkamer lei na 'n ruim onderdakpatio met stoepmeubels en uitsigte oor St. Helenabaai. Die huis word met diefwering en 'n veiligheidshek beskerm.
Plaaslike restaurante bied verskeie opsies waarvan gaste kan kies. Indien gaste eerder by die huis wil bly en ontspan, bied die plaaslike Spar en OK ook verskeie opsies. Verder het die plaaslike Poetsies Deli ook bevrore maaltye en vars brood.
4.8 uit 5van 7 resensies vir Albatross
Vasco Da Gama-rylaan 46, St. Helenabaai, 7390, Wes-Kaap
Gaste dink Albatross het 'n uitstekende ligging
https://travelground.imgix.net/AAEAAQAAAAAAAAAAAAAALdkoIcWM8Ojd1HrCL1sAtkBuadkjwMfrDr7O1Abe1INYzlXkPb?w=1440&h=960&fit=crop&auto=format was R850, nou Vanaf R567 per nag (plek vir 2) 7 5 1 5 46 Vasco da Gama Drive St Helena Bay 7390 Wes-Kaap 086 999 0018 15:00-19:00 10:00 -32.746429648798 17.996315022754